สังคมกองทุนรวม
ตลาดหุ้นกำลังคึกคัก เพราะเม็ดเงินต่างชาติยังเข้ามาลงทุนต่อเนื่อง
2 มี.ค. 2555

โดย...แฟมิลี่ โนฮาว
สังคมกองทุนรวม ประจำวันศุกร์ที่ 2มี.ค. 2555 ตลาดหุ้นกำลังคึกคัก เพราะเม็ดเงินต่างชาติยังเข้ามาลงทุนต่อเนื่อง ไม่รู้ฝรั่งรายใดฉลองวัน Leap Day ซื้อสุทธิวันที่ 29 ก.พ. วันเดียวถึง 3,450 ล้านบาท ดันยอดซื้อสุทธิของนักลงทุนต่างชาติในเดือน ก.พ. เป็น 46,434ล้านบาท ... • ถือว่าสูงพอสมควร แม้ FundFlow เงินลงทุนต่างชาติจะเคยเข้ามาลงทุนสูง กว่านี้ก็ตาม และดันให้ดัชนีปิดไปที่ระดับสูงสุดของวันและสูงสุดในรอบเกือบ 15 ปี!! ... • ดัชนีหุ้นไทยยืนเหนือแนวต้าน 1,1481,150 ได้แล้ว แนวต้านถัดไปอยู่ที่ 1,166 จุด ... • ดัชนีหุ้นพุ่งแรงอย่างนี้ กอง LTF และ RMF หุ้นน่าจะมีNAV ที่ดีตามไปด้วย ... • กองทุนออกใหม่ช่วงนี้ บลจ.ทิสโก้ เปิดขาย 2 กองทุน ... • กองแรก เป็น FIF ชื่อกองทุนเปิดทิสโก้ เอเชีย แปซิฟิก เอ็กซ์ เจแปน ทริกเกอร์ 10% #5 เป็นกองทุนรวมหน่วยลงทุนที่ลงทุนในกองทุนต่างประเทศเพียงกองทุนเดียว (Feeder Fund) เน้นลงทุนในหน่วยลงทุนของกองทุน Lyxor ETF MSCI AC AsiaPacific ex Japan (กองทุนหลัก) ซึ่งเป็นกองทุนรวมอีทีเอฟ (Exchange Traded Fund) ประเภทกองทุนรวมเพื่อผู้ลงทุนทั่วไป ที่จดทะเบียนซื้อขายในตลาดหลักทรัพย์สิงคโปร์ ตั้งเป้าทำกำไร 10% ภายในเวลา 4 เดือน ลงทุนตลาดหุ้นเอเชีย (ไม่รวมญี่ปุ่น) ขาย IPO ถึงวันที่ 9 มี.ค. ... • อีกกองเป็นกองทุนเปิดทิสโก้ ตราสารหนี้โรลโอเวอร์ 3M2 ลงทุนระยะสั้น 3 เดือน ขาย IPO ถึงวันที่ 5 มี.ค. ... • ท่านใดถือหน่วยลงทุนของกองทุนเปิดไอเอ็นจีไทยบาลานซ์ฟันด์ ของ บลจ.ไอเอ็นจี (ประเทศไทย) ซึ่งเป็นกองทุนผสม ลงทุนได้ทั้งหุ้นและตราสารหนี้ เตรียมรับเงินปันผลหน่วยละ 50 สตางค์ โดยกำหนดจ่ายในวันที่ 12 มี.ค. ... • บลจ.ยูโอบี (ไทย) นำกองทุนรวมอสังหาริมทรัพย์ยูโอบี ฟรีโฮลด์ เอท ทองหล่อ (UOB8TF) มูลค่าหน่วย ลงทุน 2,370 ล้านบาท เข้าจดทะเบียนในตลาดหลักทรัพย์วันจันทร์ที่ 5 มี.ค. สามารถซื้อขายได้เหมือนหลักทรัพย์จดทะเบียนอื่นๆ ... • ส่วนบลจ.แลนด์ แอนด์ เฮ้าส์ อยู่ระหว่างการขออนุมัติจากสำนักงานคณะกรรมการกำกับหลัก ทรัพย์และตลาดหลักทรัพย์ (ก.ล.ต.) เพื่อจัดตั้งกองทุนรวมอสังหาริมทรัพย์และสิทธิการเช่าแลนด์ แอนด์ เฮ้าส์ โดยลงทุนในสินทรัพย์ 3 โครงการ คือ เป็นเจ้าของกรรมสิทธิ์ (Freehold) ในโครงการเซอร์วิสอพาร์ตเมนต์ เซ็นเตอร์พอยท์ สุขุมวิททองหล่อ และโครงการอาคารพักอาศัยให้เช่า เซ็นเตอร์ พอยท์ เรซิเดนซ์พร้อมพงษ์ และลงทุนในสิทธิการเช่า (Leasehold) ในโครงการบ้านพักอาศัยให้เช่า แอล แอนด์ เอช วิลลา สาทร รวมมูลค่าโครงการกว่า 3,300ล้านบาท คาดว่าจะขาย IPO ได้ในเร็วๆ นี้ ... • เวลาว่างช่วงวีกเอนด์นี้ เชิญฟังสัมมนาในงาน Invest Thailand Fair ครั้งที่ 3 : TFEX Commodity Day มหกรรมลงทุน ฟิวเจอร์ส ทองคำ น้ำมัน ในวันเสาร์ที่ 3–วันอาทิตย์ที่ 4มี.ค. 2555 เวลา 09.45-15.30 น. ณ อาคารตลาดหลักทรัพย์ฯ ...